open-index/open-wikipedia-markdown huggingface dataset:
Philipp Melanchthon

**Philipp Melanchthon** (**Philipp Schwartzerd**) (16. veebruar 1497 Bretten – 19. aprill 1560 Wittenberg) oli saksa humanist, Martin Lutheri sõber ja kaaslane.

Melanchthon sai 1518. aastal Wittenbergi ülikooli kreeka keele professoriks. Seal tutvus ja sõbrunes ta ka Martin Lutheriga ning käis temaga kaasas ka juba Leipzigi väitlustel, kaitstes koos Lutheriga algavat usupuhastust. Melanchthoni koostatud Augsburgi usutunnistus ja Augsburgi usutunnistuse apoloogia on mõlemad väga tähtsad kirjutised luterlikus kirikus.

Pärast Lutheri surma ei suutnud Melanchthon ära hoida reformeeritud kiriku sees tekkivaid erimeelsusi. Õpetuslikud tülid tekkisidki, ning nendega seoses said nähtavaks Melanchthoni enese kõhklused õpetuslikes küsimustes. Ta soovis vältida erimeelsusi ning tahtis rahu ja üksmeelt kirikute vahele. See ilmneb ka ta kirjutistes; näiteks oleks ta olnud nõus katoliiklike tseremooniate kasutamistega jumalateenistustel ning paavstile allumisega, juhul kui katoliiklased tunnustaksid luterlikku kirikut mittehereetilisena. Kaheksa aasta pärast ta siiski loobus oma unistusest astuda taas katoliiklusse. Katoliikliku meelsuse tõttu sai ta aga rohkelt kriitikat teistelt reformaatoritelt, teiste seas näiteks Jean Calvinilt. Melanchthoni järgijaid nimetati "filiplasteks" ning "õiged luterlased" olid nende vastu.

Melanchthon uuendas kooliharidussüsteemi, pälvides sellega aunimetuse "*praeceptor Germaniae*" ehk "Saksamaa õpetaja". Ta rõhutas humanismi ja eetilise kasvatuse tähtsust. Tänu temale levis humanistlik haridussüsteem Saksamaalt ka mujale, eriti luterlikesse maadesse.

## Isiklikku
Tema väimees Georg Sabinus oli esimene Königsbergi ülikooli rektor.
Primetime Emmy

**Primetime Emmy auhinnad** ehk **Primetime Emmyd** on üks Ameerika Ühendriikide teletööstuse kunstiliste ja tehniliste teenete eest jagatavatest Emmy auhindadest. Televisioonikunstide ja -teaduste akadeemia (ATAS) välja antavad Primetime Emmy auhinnad on Ameerika parimate õhtuse eetriajaga telesaadete tunnustus. Välja jagatakse auhindu kolmes suuremas kategoorias: tavalised Primetime Emmy auhinnad, Primetime Creative Arts Emmy auhinnad tehniliste ja muude sarnaste kaadritaguste saavutuste tunnustamiseks ning Primetime Engineering Emmy auhinnad, millega tunnustatakse märkimisväärset panust televisiooni inseneri- ja tehnoloogilistesse aspektidesse. Esimest korda 1949. aastal välja antud auhinda nimetati algselt lihtsalt "Emmy auhinnaks", kuni 1970. aastate alguses loodi International Emmy auhinnad ja Daytime Emmy auhinnad ning seetõttu lisati õhtuse eetriajaga saadete Emmy auhindadele sõna "*primetime*". 

Primetime Emmysid antakse üle tavaliselt septembri keskel, viimasel pühapäeval enne uue telehooaja algust. Auhindu jagatakse kahel galal. Esimesel antakse auhinnad kunstiliste saavutuste eest (*Creative Arts Primetime Emmys*), nagu operaatoritöö, kostüümid ja heli.
Teisel tseremoonial tunnustatakse parimaid näitlejaid, lavastajaid ja stsenariste. 

## Kategooriad

### Primetime Emmy auhinnad
Primetime Emmy auhindu antakse välja järgmistes kategooriates:

#### Programm

* Parim komöödiasari
* Parim draamasari
* Parim lühi- või antoloogiasari
* Parim tõsielu võistlussaade
* Parim varieteesaade
* Parim jutusaade

#### Režii

* Parim komöödiasarja režissöör
* Parim draamasarja režissöör
* Parim lühi- või antoloogiasarja režissöör
* Parim varieteesaate režissöör

#### Stsenaarium

* Parim komöödiasarja stsenarist
* Parim draamasarja stsenarist
* Parim lühi- või antoloogiasarja stsenarist
* Parim varieteesaate stsenarist

#### Näitlemine

##### Peaosatäitjad (mehed)

* Parim meespeaosatäitja komöödiasarjas
* Parim meespeaosatäitja draamasarjas
* Parim meespeaosatäitja lühi- või antoloogiasarjas või filmis

##### Peaosatäitjad (naised)

* Parim naispeaosatäitja komöödiasarjas
* Parim naispeaosatäitja draamasarjas
* Parim naispeaosatäitja lühi- või antoloogiasarjas või filmis

##### Kõrvalosatäitjad (mehed)

* Parim meeskõrvalosatäitja komöödiasarjas
* Parim meeskõrvalosatäitja draamasarjas
* Parim meeskõrvalosatäitja lühi- või antoloogiasarjas või filmis

##### Kõrvalosatäitjad (naised)

* Parim naiskõrvalosatäitja komöödiasarjas
* Parim naiskõrvalosatäitja draamasarjas
* Parim naiskõrvalosatäitja lühi- või antoloogiasarjas või filmis

## Vaata ka
*Emmy
*2007. aasta Primetime Emmy auhinnad
Viiekümnesendine münt (1936)

**50-sendine münt** lasti käibele 10. detsembril 1936 ning see oli kasutuses kuni 25. märtsini 1941, mil Eestis jäi ainsaks seaduslikuks maksevahendiks Nõukogude rubla. 

Münte vermiti Riigi Trükikojas 2 500 000 tükki. 1936/37. eelarveaastal vermiti 2 006 000 viiekümnesendist münti.

## Kujundus
Vasekarva münt kaalub 7,5 grammi, selle läbimõõt on 2,75 sentimeetrit  ning selle serv on sile. Nagu ka teised sendi-mündid (välja arvatud 1929. aasta 1-sendine) kujundas selle Georg Westenberg.

### Avers
Mündi esiküljel on sõnad "EESTI VABARIIK" ja nimiväärtus "50 senti".

### Revers
Mündi tagaküljel on väike riigivapp ning vermimise aasta "1936". 1936. aasta 50-sendise väikesel riigivapil kujutatud lõvid on aluseks ka 1992. aastal käibele lastud müntidel kujutatud lõvidele.

## Vaata ka
* Viiekümnesendine münt pärast 1992. aasta rahareformi
Rudolf Otto

**Rudolf Otto** (täisnimi **Karl Louis Rudolph Otto**; 25. september 1869 – 6. märts 1937) oli saksa luterlik teoloog ja võrdlev usundiloolane. 

## Elulugu
Otto sündis Hannoveri lähistel Peines. Õppis Erlangeni ülikoolis ja Göttingenis, kus ta kaitses doktoriväitekirja Martin Lutherist ja Immanuel Kantist. 1906 sai temast erakorraline professor ja 1910 ta sai Giesseni ülikooli audoktoriks. 1915 sai Ottost professor Breslau Ülikoolis ja 1917 hakkas ta professoriks Marburgis, kus oli toona kuulsaim protestantlik seminar maailmas. Marburgi jäi ta elu lõpuni.  

1929 läks ta pensionile ning suri kaheksa aasta pärast, pärast kukkumist 20 m kõrgusest tornist. Palju on ka spekuleeritud, kas ta ehk sooritas elu lõpus enesetapu, ent andmed seda ei kinnita. 

## "Pühaduse idee"
Otto kuulsaim töö, "Pühaduse idee", on üks populaarsemaid Saksa teoloogilisi raamatuid 20. sajandil. Sellest on tehtud arvukalt kordustrükke ja seda on tõlgitud 20 keelde. Raamat defineerib pühaduse mõistet ja ideed kui midagi, mis on "numinoosne". "Numinoosse" all mõistab Otto midagi, mis on "ebaratsionaalne ja meeltega tajumatu kogemus või tunne, mille peamine objekt on väljaspool iset (selfi), inimest ennast, kui midagi "täiesti teistsugust"

## Mõju
On raske leida 20. sajandi esimesel poolel teoloogi, kes ei olnud Ottost mõjutatud. Mõjukad teoloogid ja antropoloogid Paul Tillich, Mircea Eliade ja Gustav Mensching on kõik tunnistanud, et on olnud Ottost paljuski mõjutatud oma teoloogias. 

## Välislingid
*Brief page on Otto
*Otto and the Numinous
*Applications of Otto's term 'numinous'
Eesti Muusika- ja Teatriakadeemia

**Eesti Muusika- ja Teatriakadeemia** on avalik-õiguslik Eesti muusikakõrgkool Tallinnas, mis asutati 1919. aastal Estonia Seltsi algatusel **Tallinna Kõrgema Muusikakooli** nime all. Avaaktus toimus 28. septembril Estonia kontserdisaalis.

Lavakunstikool asutati konservatooriumi juurde esmalt 1938. aastal, kuid sõja puhkemise tõttu ei saanud see kaua tegutseda. Teatriharidust on akadeemias järjepidevalt antud alates 1957. aastast.

## Nimed
* 1919–1923 Tallinna Kõrgem Muusikakool
* 1923–1935 Tallinna Konservatoorium
* 1935–1940 Eesti Vabariigi Tallinna Konservatoorium
* 1940–1941 Eesti NSV Tallinna Konservatoorium
* 1941–1944 Tallinna Konservatoorium
* 1944–1964 Tallinna Riiklik Konservatoorium
* 1964–1965 Eesti NSV Riiklik Muusika- ja Teatrikunsti Instituut
* 1965–1989 Tallinna Riiklik Konservatoorium
* 1989–1993 Tallinna Konservatoorium
* 1993–2005 Eesti Muusikaakadeemia (nimetatud ka Tallinna Muusikaakadeemia)
* 2005. aastast Eesti Muusika- ja Teatriakadeemia

## Konservatooriumi rektorid ja direktorid
* 1919–1923 Mihkel Lüdig (direktor)
* 1923–1933 Jaan Tamm
* 1933–1940 Juhan Aavik
* 1940. aasta augustist novembrini direktori kohusetäitja Riho Päts
** 1940–1941 direktori asetäitja Ksenia Aisenstadt
* 1940. aasta november – 1941 direktori kohusetäitja Ksenia Aisenstadt
* 1941. aasta 1. veebruar – 1944 direktor Vladimir Alumäe
* 1941–1944 Juhan Aavik
* 1944–1948 Vladimir Alumäe
* 1948–1951 Bruno Lukk
* 1951–1952 Georg Ots
* 1952–1964 Eugen Kapp
* 1964–1970 Vladimir Alumäe
* 1970–1982 Viktor Gurjev
* 1982–1992 Venno Laul
* 1992–2017 Peep Lassmann
* 2017–... Ivari Ilja

## Vaata ka
* Tallinna Konservatooriumi Riiklik Lavakunstikool
* Eesti Muusika- ja Teatriakadeemia lavakunstikool
* Kompositsiooni eriala
* Eesti Muusika- ja Teatriakadeemia sügisfestival
* Eesti Muusika- ja Teatriakadeemia sümfooniaorkester
* Eesti Muusika- ja Teatriakadeemia raamatukogu

## Viited

## Välislingid

* Eesti Muusika- ja Teatriakadeemia koduleht
Priscilla Presley

**Priscilla Beaulieu Presley** (sünninimega **Priscilla Ann Wagner**; sündinud 24. mail 1945 New Yorgis New Yorgi osariigis) on Ameerika Ühendriikide modell, näitleja ja produtsent. 

Ta on laiemalt tuntud laulja Elvis Presley eksabikaasana; nad olid abielus 1. maist 1967 kuni 9. oktoobrini 1973. Nende tütar oli laulja Lisa Marie Presley.

Priscilla Presley on tegutsenud nii filmis kui televisioonis. Ta on mänginud teleseriaalides "Those Amazing Animals" ja "Dallas" ning olnud külalisnäitleja sarjades "Melrose Place", "Touched by an Angel" ja "Spin City". Tema tuntumaid filmirolle on komöödiasarjas "The Naked Gun" (kolm osa, 1988–1994, režissöör David Zucker) ja filmis "Breakfast with Einstein" (1998, režissöör Craig Shapiro).

Presley on tegutsenud ka produtsendina. Ta osales filmi "Finding Graceland" valmimisel ning tema ettevõte Navarone Productions on tootnud filmi "Elvis and Me".

## Raamatud
Priscilla Presley on avaldanud mitu raamatut, sealhulgas:
*"Elvis And Me" (1985)
*"Elvis By The Presleys" (2005)

## Viited

## Välislingid
*
Niina Murdvee

**Niina Murdvee** (kuni 1973. aastani **Niina Alumäe**; sündinud 4. mail 1950 Tallinnas) on eesti viiuldaja ja viiulipedagoog. 

Niina Murdvee lõpetas viiuli erialal 1968. aastal Tallinna Muusikakeskkooli ning 1973 Tallinna Riikliku Konservatooriumi. Täiendanud end Moskvas Gnessini-nimelise Instituudi aspirantuuris (1985–1987). Tema õpetajateks on olnud Ivi Tivik, Harald Aasa, Vladimir Alumäe, Halida Ahtjamova. Aastal 2008 sai Eesti Muusika- ja Teatriakadeemias doktorikraadi (PhD).

Töötab meister-õpetajana Tallinna Muusikakeskkooli keelpilliosakonnas ning emeriitdotsendina Eesti Muusika- ja Teatriakadeemia Interpretatsioonipedagoogika instituudis. Annab lisaks sellele regulaarselt meistriklasse ja täienduskursusi nii Eestis kui ka välismaal. On Värskas toimuva üleriigilise noorte keelpillimängijate ja keelpilliõpetajate suvelaager-kursuse üks korraldajaid ja õppejõude. Avaldanud artikleid nii ajakirjanduses kui ka muusikapedagoogilistes kogumikes.

Niina Murdvee on Eesti Keelpilliõpetajate Ühingu asutajaliige, olnud Euroopa Keelpilliõpetajate Ühingu juhatuse liige. On esinenud ettekannetega rahvusvahelistel muusikapedagoogika ja interpretatsioonipedagoogika konverentsidel.

## Tunnustus

* 2010 Riho Pätsi Koolimuusika Fondi stipendium

## Isiklikku
Ta on viiuldaja Vladimir Alumäe tütar. Mikk Murdvee on Niina Murdvee poeg.
Pöidlaküüt

**Pöidlaküüdiks** nimetatakse tee ääres sõidukite peale hääletamist ehk (üldreeglina tasuta) küüdi palumist.

Seda tehakse seistes tee ääres näoga liikluse suunas, üks pöial üles tõstetud. Käe asend on muutuv, olenevalt inimesest ja regionaalsetest erinevustest. Käe ülestõstmine annab autojuhtidele märku hääletaja soovist.

Vahel kasutatakse ka trafaretti: silti, kuhu on peale kirjutatud sihtpunkt. Selle abil saab autojuht juba enne peatumist teada, kas tal on võimalik hääletaja soovitud kohta viia.

## Ajalugu

### Pöidlaküüt Eestis

Pöidlaküüt on Eestis juba algusaegadest peale olnud palju populaarsem kui paljudes teistes (lääne-) maades, kuna sealsetel kiirteedel on hääletamine rangelt keelatud ja väiksematel tugimaanteedel liigub vähem autosid. Teiseks on paljudes riikides arenenud täiuslikum ühistranspordivõrgustik, mistõttu muutub hääletamine ebavajalikuks.

Kuna hobuvankrite ajastu elustiil oli märksa paiksem, siis ei olnud hääletamine tol ajal kuigi aktuaalne. Hääletamine kui nähtus kujunes välja tõenäoliselt umbes 1950. aastatel, kui loodi sõitmiskõlblike teede võrk ja teedel hakkas liikuma rohkem autosid. Hääletajate arv kasvas eriti stalinismiperioodil, mil legaliseeriti hääletamine ja seda toetati riiklikul tasandil. Hääletamiseks pidi ostma hääletamispileteid, mida tuli anda autojuhtidele teatud läbitud kilomeetrite eest. See-eest oli pöidlaküüt väga populaarne, sest ka autojuhtidel oli justkui kohustus leevendada sõjajärgset transpordivähesust. Kogutud talongide eest said juhid osta bensiini. Autoklubi Autom jagas samuti kaardikesi. Sinna sai kirjutada autojuhi nime ja kaart läks loosimisse, kust autojuht vajalikke asju võitis.

Seda võimalust ei kasutanud mitte ainult vaesed ja kergemeelsed üliõpilased nagu tänapäeval üldiselt hääletajate kontingendi kohta arvatakse, vaid vastupidi – arvestatav osa hääletajaid olid tavalised töölised, kes eelistasid häälega liikumisvõimalust tol ajal veel suhteliselt vähestele käigus olevatele ühissõidukitele. Hääletamisele vaadati kui millelegi täiesti normaalsele.

Peamised automargid, mida võis tänavatel näha, olid Pobedad, hirvega Volgad, hiljem maanteemuhkudeks kutsutud Zaporožetsid ja Moskvitšid.

Liiklusõnnetuste korral, kui vigastatud hääletajate ees vastutamise probleem päevakorrale tuli, ei saanud riik seda tegevust enam toetada. Sellele vaatamata eksisteeris hääletamine edasi, nüüd spontaanne ja mitte enam organiseeritud, kuigi ettevaatlikumalt, sest üha enam kardeti vargaid. Iseseisvuse taastudes olukord ei paranenud, pigem halvenes veelgi. Hakkasid levima kuuldused autoröövlitest. Tänapäeval on hääletamine muutunud taas üsna populaarseks, kuigi autojuhtide hirm varaste ees pole kuhugi kadunud. Ollakse ettevaatlikumad.

Sõna "hääletamine" on üsna hiline metafoor ja põhineb koosolekutelt jms vastava käeliigutuse sarnasusel.

## Välislingid
* Hitchwiki.org
Lisa Marie Presley

**Lisa Marie Presley** (1. veebruar 1968 Memphis, Tennessee – 12. jaanuar 2023 Calabasas, California) oli Ameerika Ühendriikide laulja ja laulukirjutaja. Ta oli rokkmuusika legendi Elvis Presley ja näitleja Priscilla Presley tütar ning Elvis Presley ainus laps.

Lisa Marie Presley alustas muusikukarjääri 2000. aastate alguses. Ta andis välja mitu stuudioalbumit, milles ühendas roki-, popi- ja kantrimuusikat. Tema laulud käsitlesid sageli isiklikke ja perekondlikke teemasid ning pälvisid kriitikute tähelepanu.

Lisa Marie Presley oli avaliku elu tegelane nii oma muusikategevuse kui ka perekondliku tausta tõttu ning tegeles Elvis Presley pärandi hoidmisega.

Lisa Marie Presley suri 54-aastaselt 12. jaanuaril 2023. Surma põhjuseks oli peensoole sulgus, mis tekkis varasemate kirurgiliste sekkumiste tagajärjel tekkinud armkoe tõttu.

## Diskograafia
### Albumid
*"To Whom It May Concern" (2003) #5
*"Now What" (2005) #9

### Singlid
*"Lights Out" (2003)
*"Sinking In" (2003)
*"Dirty Laundry" (2005)
*"Idiot" (2005)
*"In the Gettho" (2007)

## Isiklikku
Presley oli elu jooksul mitu korda abielus. Tema esimene abikaasa oli muusik Danny Keough, kellega tal sündis kaks last: Danielle Riley Keough ja Benjamin Storm Keough. Seejärel oli ta abielus laulja Michael Jacksoniga; abielu kestis 21 kuud. Hiljem oli ta abielus näitleja Nicolas Cage'i ning muusik Michael Lockwoodiga. Lisaks oli ta kihlatud muusik John Oszajcaga.

## Viited

## Välislingid
*
Elektrigeneraator

**Elektrigeneraator** on elektrimasin, mis muundab mehaanilist energiat (peamiselt pöörlemisliikumise energiat) elektrienergiaks.

Generaatori töö põhineb pinge tekkimises juhis, mis asub muutuvas magnetväljas. Magnetvälja tekitamiseks ettenähtud generaatoriosa nimetatakse induktoriks ja seda osa, milles indutseerub pinge, ankruks. Põhimõtteliselt võib kumbki neist olla pöörlev (rootor) või paigalseisev (staator). Vahelduvvoolugeneraatorites on induktoriks enamasti rootor ja alalisvoolugeneraatorites staator.

Valdav osa elektrienergiast toodetakse vahelduvvoolu-sünkroongeneraatoritega. Tavaliselt moodustab generaator koos primaarjõumasinaga agregaadi:
*turbogeneraatoragregaat ehk turboagregaat ‒ auruturbiini või gaasiturbiiniga;
*hüdrogeneraatoragregaat ehk hüdroagregaat ‒ hüdroturbiiniga;
*tuuleagregaat ‒ tuuleturbiiniga;
*diiselgeneraatoragregaat ‒ sisepõlemismootoriga.

## Ajalugu
Esimesed elektrigeneraatorid, mida hakati looma 1830. aastail, olid püsimagnetiga. 1850. aastail asendati püsimagnet elektromagnetiga, mille mähist toideti abigeneraatorist. Generaatorite areng hoogustus alates sellest, kui generaatoris hakati rakendama magnetahela jääkmagnetismil põhinevat endaergutust. Endaergutuse põhimõtte avaldas saksa tööstur Ernst Werner von Siemens 1867. a dünamoelektrilise printsiibi nime all; vastavalt nimetati ka alalisvoolugeneraatorit dünamoks (saksa k *Dynamomaschine*).
Queen

**Queen** on inglise rokkansambel, mille asutasid 1970. aastal Londonis kitarrist Brian May, laulusolist Freddie Mercury ja trummar Roger Meddows Taylor.

Esimene Queeni kontsert oli 27. juunil 1970 Truros, kuid ametlikult kandis bänd siis veel nime Smile. Queeni lauludest tulid seal ettekandele "Son And Daughter", "Stone Cold Crazy" ja "Doin' Alright". Võimalik, et esitati ka laulud "Keep Yourself Alive", "Liar", "Hangman", "Great King Rat" ja "Modern Times Rock 'n' Roll". Basskitarrist John Deacon liitus ansambliga aasta hiljem ning esimest korda astus ta lavale 2. juulil 1971 Surreys. Enne John Deaconit mängisid bändis basskitarri Mike Grose, Barry Mitchell ja Doug Ewood Bogie.

Queeni helikeel on omapärane ja äratuntav, samas on nende loomingu stiiliulatus väga lai, hõlmates nii *[[hard rock]]*i kui ka ooperi elemente. Tuntud on ka Queeni suurejoonelised kontserdid. 18. septembril 1976 anti Londonis Hyde Parkis tasuta kontsert, kus oli kohal üle 100 000 kuulaja. Queeni viimane kontsert koos Freddie Mercuryga oli Knebworth Parkis 9. augustil 1986 Kagu-Inglismaal, kuhu tuli umbes 120 000 inimest. Kontserdil pussitati surnuks 21-aastane fänn.

Kogu karjääri jooksul andis Queen väga vähe intervjuusid, sest ajakirjanikel jagus neile algusaastatel vaid karmi kriitikat.

Bändi suurima läbimüügiga singel on 1975. aasta 6-minutine "Bohemian Rhapsody", mis püsis üheksa nädalat Suurbritannia edetabelites esikohal ja andis bändile nende teise esikümnesingli (1974. aasta "Killer Queen" oli esimene).

Queeni 20 minuti pikkune esinemine 1985. aasta "Live Aidil" on hinnatud ajaloo parimaks kontserdiks.

Pärast laulusolist Freddie Mercury surma 1991. aastal Queen palju uusi lugusid ei avaldanud ning 1997. aastal läks ansambel laiali.

2004. aastal tuldi uuesti kokku ning valiti laulusolistiks Paul Rodgers ja basskitarristiks Spike Edney. Uus koosseis sai nimeks Queen + Paul Rodgers.

2012. aastal esines Queen ka Londoni olümpiamängude lõputseremoonial. Tallinna Lauluväljakul andsid nad koos Adam Lambertiga kontserdi 5. juunil 2016.

Aastal 2018 pälvis ansambel Grammy elutööauhinna.

## [[Stuudioalbum]]id
* "Queen" (1973)
* "Queen II" (1974)
* "Sheer Heart Attack" (1974)
* "A Night at the Opera" (1975)
* "A Day at the Races" (1976)
* "News of the World" (1977)
* "Jazz" (1978)
* "The Game" (1980)
* "Flash Gordon" (1980)
* "Hot Space" (1982)
* "The Works" (1984)
* "A Kind of Magic" (1986)
* "The Miracle" (1989)
* "Innuendo" (1991)
* "Made in Heaven" (1995)

## Vaata ka
* These Are the Days of Our Lives
* Bohemian Rhapsody
* I Want to Break Free

## Välislingid

*  Queen Discography
Shania Twain

**Shania Twain** (sünninimega **Eilleen Regina Edwards**; sündinud 28. augustil 1965 Windsoris Ontario provintsis Kanadas) on Kanada kantri- ja poplaulja ning laulukirjutaja.

Ajakiri Billboard on nimetanud teda 1990. aastate kantri-popi *crossover*-staaride liidriks.

## Vaata ka
*"That Don't Impress Me Much"

## Viited
The Corrs

**The Corrs** on iiri folkroki ja *[[pop-rock]]*i ansambel, mis loodi 1990. aastal Dundalkis Iirimaal.

## Koosseis
*Jim Corr
*Sharon Corr
*Caroline Corr
*Andrea Corr

## Stuudioalbumid
*"Forgiven, Not Forgotten" (1995)
*"Talk on Corners" (1997)
*"In Blue" (2000)
*"Borrowed Heaven" (2004)
*"Home" (2005)
*"White Light" (2015)
Simply Red

**Simply Red** on inglise popansambel, mis loodi 1985. aastal Manchesteris.

## Koosseis
### Praegune koosseis
*Mick Hucknall
*Dave Clayton
*Steve Lewinson
*Kevin Robinson
*Pete Lewinson
*Dee Johnson
*Ian Kirkham
*Kenji Suzuki
*Chris De Margary
*Sarah Brown
*John Johnson

### Endised liikmed
*Tony Bowers
*Chris Joyce
*Tim Kellett
*Sylvan Richardson
*Fritz McIntyre
*Aziz Ibrahim
*Heitor Teixeira Pereira
*Gota Yashiki
*Tim Vine
*Shaun Ward
*Wayne Stobbard
*Andy Wright
*Mark Jaimes
*Myllenda Lay
*Dave Fryman
*Colin Graham
*Janette Sewell
*Dolly James
Spice Girls

**Spice Girls** oli inglise tüdrukute pop- ja R&B-ansambel, mis loodi 1994. aastal Londonis Inglismaal. 

Ansambel läks 2000. aastal laiali, kuid tegutses taas 2007–2008.

## Koosseis
*Emma Bunton
*Melanie Chisholm
*Geri Halliwell
*Melanie Brown
*Victoria Beckham

### Albumid
* Spice – 1996
* Spice World – 1997
* Forever – 2000
* Greatest hits – 2007

### Turneed
* The Spice Girls (1996 – The World Tour)
* Spiceworld Tour (1998)
* Christmas In Spiceworld (1999)
* Forever Spice Girls (2000/2001)
* The Return of the Spice Girls (2007/2008)
* The London Olympics - Closing Ceremony. One Night performance; Wannabe and Spice Up Your Life. (2012)
* Second Comeback of The Spice Girls (2013)
* The Spice Girls Ultimate World Tour (2014)

## Välislingid
* www.returnofthespicegirls.com
* Spice Girls and Geri Halliwell website
Dire Straits

**Dire Straits** oli Suurbritannia rokkansambel, mis tegutses aastail 1977–1995.

Ansambli moodustasid Newcastle'ist pärit Mark ja David Knopfler ning Leicesterist pärit John Illsley ja Pick Withers. Algseks nimeks oli Café Racers. Samal aastal salvestati esimene viie looga demolint, millel olid ka hilisemad hittlood "Sultans of Swing", "Water of Love" ja "Down to the Waterline". Charlie Gillett mängis nende lugusid raadios ning kahe kuu pärast oli ansamblil juba leping Vertigo Recordsiga. Esimene album "Dire Straits" salvestati veebruaris 1978.

## Koosseis
### Viimane koosseis
*Mark Knopfler (1977–1995)
*John Illsley (1977–1995)
*Alan Clark (1980–1995)
*Guy Fletcher (1984–1995)

### Varasemad liikmed
*David Knopfler (1977–1980)
*Pick Withers (1977–1982)
*Hal Lindes (1980–1985)
*Terry Williams (1982–1989)
*Omar Hakim (1985)
*Jack Sonni (1985–1988)

### Ajutised liikmed
*Mel Collins (1983)
*Tommy Mandel (1982–1983)
*Joop de Korte (1982–1986)
*Chris Whitten (1991–1995)
*Phil Palmer (1991–1995)
*Paul Franklin (1991–1995)
*Chris White (1985–1995)
*Danny Cummings (1991–1995)

## Diskograafia

### Stuudioalbumid
* "Dire Straits" (1978)
* "Communiqué" (1979)
* "Making Movies" (1980)
* "Love over Gold" (1982)
* "Brothers in Arms" (1985)
* "On Every Street" (1991)

### EP-d
* "ExtendedancEPlay" (1983)
* "Encores" (1993)

### [[Kontsertalbum]]id
* "Alchemy" (1984)
* "On The Night" (saadaval ka DVD-l; 1993)
* "Live at the BBC" (1995)

### Kogumikalbumid
* "Money for Nothing" (1988)
* "Sultans of Swing: The Very Best of Dire Straits" (saadaval ka DVD-l; 1998)
* "The Best of Dire Straits & Mark Knopfler: Private Investigations" (2005)

### DVD-d
* "Autumn in Nimes" (2005)
Bee Gees

**Bee Gees** oli kolme venna, Barry Gibbi, Maurice Gibbi ja Robin Gibbi muusikaline trio, mis hakkas esinema 1958. aastal Austraalias.

Juba 1960. aastatel maailmakuulsaks saanud bändi viis teist korda muusikamaailma tippu 1977. aastal (teiste andmete järgi 1978. aastal) valminud film "Saturday Night Fever", kus kõlasid mitmed nende lood. Ansambel lõpetas tegevuse 2003. aastal, mil üks vendadest – Maurice – suri. 2012. aastal suri ka teine vend – Robin.

## Koosseis
### Trio
*Barry Gibb
*Maurice Gibb
*Robin Gibb

### Teised liikmed
*Vince Melouney
*Colin Petersen
*Geoff Bridgeford
*Alan Kendall
*Dennis Bryon
*Blue Weaver

## Stuudioalbumid

*Märkus. Albumi nime järel on edetabelikoht Suurbritannia (UK) ja USA albumimüügiedetabelis.*

*1967 – Bee Gees 1st **UK** nr 8, USA nr 7
*1968 – Horizontal **UK** nr 16, USA nr 12
*1968 – Idea **UK** nr 4, USA nr 17
*1969 – Odessa **UK** nr 10, USA nr 20
*1970 – Cucumber Castle **UK** nr 57, USA nr 94
*1970 – 2 Years On **UK** *ei jõudnud edetabelisse*, USA nr 32
*1971 – Trafalgar **UK** *ei jõudnud edetabelisse*, USA nr 34
*1972 – To Whom It May Concern **UK** *ei jõudnud edetabelisse*, USA nr 35
*1973 – Life in a Tin Can **UK** *ei jõudnud edetabelisse*, USA nr 68
*1974 – Mr. Natural **UK** *ei jõudnud edetabelisse*, USA nr 178
*1975 – Main Course **UK** *ei jõudnud edetabelisse*, USA nr 14
*1976 – Children of the World **UK** *ei jõudnud edetabelisse*, USA nr 8
*1979 – Spirits Having Flown **UK** nr 1, USA nr 1
*1981 – Living Eyes **UK** nr 73, USA nr 41
*1987 – E.S.P. **UK** nr 5, USA nr 96
*1989 – One **UK** nr 29, USA nr 68
*1991 – High Civilization **UK** nr 24, USA *ei jõudnud edetabelisse*
*1993 – Size Isn't Everything **UK** nr 23, USA nr 153
*1997 – Still Waters **UK** nr 2, USA nr 11
*2001 – This Is Where I Came In **UK** nr 6, USA nr 16

## Tunnustus
* 2015 – Grammy elutööauhind

## Välislingid

*The Official Barry Gibb Website
*The Official Robin Gibb Website
*Bee Gees World (arhiveeritult)
*Gibb Songs
*The Brothers Gibb - dedicated to all 4 brothers Gibb (arhiveeritult)
*The International Brothers Gibb Website 
*Words & Music, Fans Of The Brothers Gibb
* For The Love of the Bee Gees (arhiveeritult)
*Bee Gees Fanclub
*Debbie, Santiago & Juanjo Bee Gees Site
*The Bee Gees  
*A Tribute to the Bee Gees 
* Andy Gibb Website (arhiveeritult)  
*The Bee Gees at Rolling Stone magazine 
*Bee Gees, from the All Music Guide
*'The Bee Gees' Vocal Group Hall of Fame Page
Tšehhi köök

**Tšehhi köögile** omane söömaaeg algab supiga (*polevka*), mis võib olla tehtud kartulitest, kanast või kapsast. Paljud traditsioonilised supid on nii paksud – seal leidub rohkelt juurvilja ja nuudleid ning mõnikord ka keedetud muna – et neist piisab kogu eineks.

Tšehhi köögi põhiroad valmistatakse reeglina lihast, kõige tavalisemad on sea- ja kanaliha. Üks populaarsemaid toite on küpsetatud sealiha klimpidega. Põhiroogade lisandiks on tavaliselt kartulid, nuudlid või kneedlid (*knedlicky*). Kõrvale pakutakse sageli riivitud kapsast või tomateid äädikakastmes.

Ehkki Tšehhi ei asu mere ääres, armastatakse seal kala süüa. Jõgedest püütakse karpkala, forelli, turska ja makrelli.

Tšehhidele meeldivad rikkalikud magustoidud, kus kasutatakse palju võid ja koort. Traditsiooniliste magusroogade hulka kuuluvad pannkoogid, mis täidetud moosi ja vahukoorega; magusad klimbid ja õunastruudel.

Jookidest on kõige populaarsem õlu, mida pruulitakse paljudes linnades. Üks inimene tarbib aastas keskmiselt 150 liitrit õlut. Suurem osa tšehhi õllest tuleb Plzeňist (Prazdroj) ja České Budejovicest (Budvar). Igal aastal peetakse septembris õllepidu.

Samuti meeldib tšehhidele veini juua, eriti Moraavias, kus seda palju toodetakse. Mõnes piirkonnas on enamus mäekülgi täis viinamarjaistandusi.

## Välislingid
Rootor (elektrotehnika)

**Rootor** on elektrimootori või elektrigeneraatori pöörlev osa. Sõna 'rootor' on tulnud ladinakeelsest sõnast *rotare*, 'pöörlema'.

Vahelduvvoolugeneraatoril toimib rootor tavaliselt induktorina, mis tekitab muutuva magnetvälja.  Alalisvoolugeneraatoris töötab rootor ankruna, s.t masina osana, milles indutseerub pinge.

Vahelduvvoolumootoril on enamasti lühisrootor. Niisuguse rootori mähiseks on terassüdamiku uuretes paiknevad vask- või alumiiniumvardad, mis on mõlemast otsast ühendatud lühisrõngastega. Staatori pöördväli (pöörlev magnetväli) indutseerib rootorimähises voolu, mis koostoimel staatori magnetväljaga paneb rootori pöörlema.

Mõnel juhul on rootoriks aga elektrimasina korpus (telfrid).
Neuilly-sur-Seine

**Neuilly-sur-Seine** on omavalitsusega linn Prantsusmaal Île-de-France'i piirkonnas Hauts-de-Seine'i departemangus Nanterre'i ringkonnas, Neuilly-sur-Seine'i kantoni ainus omavalitsus, Pariisi eeslinn.

Asub Seine'i paremkaldal 6,8 km kaugusel Pariisi kesklinnast loodes. Idas ja lõunas piirneb Pariisiga (idast lõunasse Villiers' värava, Ternesi värava, Porte Maillot' ja  Boulogne'i metsaga), läänes Seine'iga (teisel pool jõge on La Défense'i kvartal Courbevoie ja Puteaux' territooriumil) ja põhjas Levallois-Perret'ga.

Neuilly-sur-Seine hõlmab ka suurema osa Île de la Jatte'ist (ainult põhjatipp kuulub Levallois-Perret'le) ja Île de Puteaux kirdetipu, mida kutsutakse Île de Pont'iks.

Neuilly-sur-Seine on üks Euroopa tihedamini asustatud piirkondi. See on tuntud jõukamate inimeste elamurajoonina. Linnas on 3 metroojaama: Porte Maillot' metroopeatus, Les Sablonsi metroopeatus ja Pont de Neuilly metroopeatus.

Linnas sõlmiti 27. novembril 1919 Neuilly rahu.


Metro-Paris-ligne-1-Pont-de.jpg|Metroorong Pont de Neuilly metroopeatuse läheda
Mairie_de_Neuilly-sur-Seine.JPG|Raekoda


## Viited

## Välislingid

* Neuilly-sur-Seine'i koduleht
Federico Fellini

**Federico Fellini** (20. jaanuar 1920 Rimini – 31. oktoober 1993 Rooma) oli 20. sajandi üks mõjukamaid itaalia filmirežissööre. 

1974. aastal tunnustati tema tööd Cannes'i filmifestivali elutööauhinnaga, 1985. aastal Veneetsia filmifestivali Kuldlõvi elutööauhinnaga ja 1993. aastal elutöö-Oscariga. Tema filmid on saanud kokku mitu Oscarit, Kuldgloobust, Kuldlõvi ja Kuldset Palmioksa.

## Elukäik
Federico Fellini sündis Ida-Itaalia väikelinnas Riminis keskklassi peres. Algkoolis õppides veetis ta vaba aega joonistades, nukuetendusi lavastades ja lugedes. Samal ajal vaimustus ta ka tsirkusest. 12-aastaselt lahkus ta kodust ja liitus rändtsirkuse trupiga. 

Mussolini valitsusajal õppis ta Rooma ülikoolis, lisaraha teenis mitmes ajalehes reporteri ja kunstnikuna. 

Fellini leidis oma kutsumuse juba 20-aastaselt. Algul mõjutas teda suuresti Itaalia uusrealism, alates 1960. aastatest põimusid tema filmides irreaalne ja reaalne maailm. 1945. aastal kirjutas ta stsenaariumi filmile "Roma, città aperta", mis kandideeris ka Oscarile. 

Lavastajadebüüdi tegi ta 1950. aastal filmiga "Luci del varietà". Pärast teist maailmasõda töötas ka koos Roberto Rosselliniga. 

Federico Fellini oli 1943. aastast kuni surmani abielus itaalia näitleja Giulietta Masinaga.

## Filme
* 1950 "Varietee tuled" (*Luci del varietà*, koos Alberto Lattuadaga)
* 1951 "Valge šeik" (*Lo sceicco bianco*) 
* 1953 "Logardid" (*I vitelloni*), auhinnatud Veneetsia filmifestivalil Hõbelõviga 
* 1953 "Armastus linnas" (*[[L'Amore in Città]]*)
* 1954 "Tee" (Eestis näidatud ka pealkirja "Nad rändasid ringi" all; "La strada"), auhinnatud Oscariga (parim võõrkeelne film) ja Veneetsia filmifestivalil Hõbelõviga 
* 1955 "Petised" ("Il bidone")
* 1957 "Cabiria ööd" (*Le notti di Cabiria*), auhinnatud Oscariga (parim võõrkeelne film) ja Cannes'i filmifestivalil (parim naisnäitleja) 
* 1960 "Magus elu" (*La dolce vita*), auhinnatud Oscariga (parimad kostüümid) ja Kuldse Palmioksaga
* 1962 "Boccaccio '70", segment "Le tentazioni del Dottor Antonio"
* 1963 "8½", auhinnatud 2 Oscariga (parim võõrkeelne film, parimad kostüümid)
* 1965 "Giulietta ja vaimud" (*[[Giulietta degli Spiriti]]*), auhinnatud Kuldgloobusega (parim võõrkeelne film)
* 1968 "Histoires extraordinaires", segment "Toby Dammit"
* 1969 "Satyricon" (*Fellini Satyricon*)
* 1970 "Klounid" (*[[I Clowns]]*)
* 1972 "Roma"
* 1973 "Amarcord", auhinnatud Oscariga (parim võõrkeelne film)
* 1976 "Il Casanova di Federico Fellini", auhinnatud Oscariga (parimad kostüümid)
* 1979 "Orkestriproov" (*[[Prova d'orchestra]]*)
* 1980 "Naiste linn" (*[[La città delle donne]]*)
* 1983 "Ja laev läheb" (*[[E la nave va]]*)
* 1986 "Ginger ja Fred" (*[[Ginger and Fred]]*)
* 1987 "Intervjuu" (*[[Intervista]]*), auhinnatud Cannes'i filmifestivalil (Cannes'i 40. aasta juubeli eriauhind)
* 1990 "Kuu hääl" (*[[La voce della luna]]*)

## Välislingid
* 
* Irene Jürna "Fellini ja Masina – abielu muusaga". Eesti Naine, august 2008
* Mitut Fellini filmi on analüüsitud Olev Remsu teoses "Filmidraamatehnika" (2016)
Jarek Kasar

**Jarek Kasar** (esinejanimega **Chalice**; sündinud 3. aprillil 1983) on eesti helilooja, laulja ja sõnadekirjutaja. 

Muusikukarjääri alustas ta räpparina, kuid tema muusikalistes katsetustes on segatud elektrooniliste ja sageli eklektiliste kompositsioonidena musitseerimistraditsioone üle maailma, alates Aafrika päritolu rahvamuusikast kuni tänapäevase elektroonilise rokini välja. 

Esimene album ilmus 2003 ja kandis nime "Ühendatud inimesed". Tema laul "Minu inimesed" oli ühendkooride loona (solist Jarek Kasar) kavas ka 2007. aasta noorte laulu- ja tantsupeol "Ilmapuu". 

Aastal 2011 esitas ta Põhuteatris oma esimest ooperit "Katuselt". Teater NO99 repertuaaris on olnud tema muusikal "Lindmees". Samuti on ta kirjutanud teatrilavastustele muusikat, näiteks Teater NO99 lavastusele "Perikles".

Jarek Kasar on teinud koostööd ja andnud kontserte koos Tõnis Mäega (nt Eesti Vabariigi 93. aastapäeva kontsert “See on, laps, meie muld” (2011), sõbrapäevakontsertide sari 2015 ja 2018, kontsert "Aias" 2015 jne). 2014. aastal osalesid mõlemad ka Kanal 2 sarisaates "Laula mu laulu". 

2009. aastal jõudis tema loodud ja esitatud laul "Nelikümmend" lauluvõistluse "Eesti laul 2009" finaali.

2015. aastal osales Jarek Kasar kohtunikuna TV3 sarisaates "Eesti otsib superstaari".

## Albumid
* "Ühendatud inimesed" (2003)
* "Süsteemsüsteem" (2005)
* "Taevas ja perse" (2007)
* "Supervõimed" (2008)
* "Lärmakas naabrimees" (2012)
* "Liiga palju viiuleid" (2014)
*"K R I B U K R A B U" (2020)
*“Oliver” (2024)
*”Seitse valssi ja valskust” (2025)

## Tunnustus
* 2004 Tartu Kultuurikandja auhind (noor kultuurikandja)
*2009 Eesti Teatriliidu sõnalavastuste muusikalise kujunduse ja originaalmuusika auhind

## Viited

## Välislingid
* 
* 
* Jarek Kasar saates "Kukul külas", 20. aprill 2008
* Chalice – "Nelikummend" (Eurovision 2009 Estonia). YouTube'is 
* Margus Haav. Chalice – kultuurita pole ühelgi asjal enam mõtet Postimees, 9. jaanuar 2009
* NO70 – "Katuselt"
* "Jarek Kasar – ma olin Chalice", Postimees, 28. detsember 2012
Aleksandr Fadejev (iluuisutaja)

**Aleksandr Vladimirovitš Fadejev** (sündinud 4. jaanuaril 1964 Kaasanis) on endine Nõukogude Liidu iluuisutaja.

Fadejev on 1985. aasta maailmameister ja neljakordne Euroopa meister (1984, 1987, 1988, 1989). Aastatel 1984, 1986 ja 1987 toimunud maailmameistrivõistlustel saavutas ta pronksmedalid. 

Olümpiamängudelt on tema parimaks kohaks Calgarys toimunud 1988. aasta taliolümpiamängudel saavutatud 4. koht.

Aastast 1990 elab ta Ameerika Ühendriikides ning töötab seal treenerina.
Aleksandr Fadejev

**Aleksandr Fadejev** (vene Александр Александрович Фадеев; 24. detsember 1901 Kimrõ – 13. mai 1956 Peredelkino Moskva lähedal) oli Nõukogude Liidu kirjanik.

Fadejevi tuntumaid teoseid on noorteromaan "Noor Kaardivägi", mis valmis Nõukogude Kommunistliku Partei Keskkomitee ülesandel patriootliku kasvatuse eesmärgil. Romaan käsitleb teismeliste põrandaalust tegevust teise maailmasõja ajal Saksa okupatsiooni all olnud Sorokõnes (Nõukogude perioodil Krasnodon, tänapäeval Ukrainas Luhanski oblastis). Teose esimene versioon ilmus 1946. aastal, teine, ideoloogiliselt muudetud versioon 1951. aastal, kus rõhutati kommunistliku partei juhtivat rolli.

Eesti keeles avaldati romaan Elisabeth Raidsalu tõlkes aastatel 1947 (kirjastus Ilukirjandus ja Kunst), 1954 ja 1963 (Eesti Riiklik Kirjastus) ning 1974 (Eesti Raamat).

Romaani põhjal on loodud mitmeid teoseid: Juli Meituse ooper (1947), Sergei Gerassimovi mängufilm (1948), Anatoli Aleksini näidend (1973) ning Leonid Pljaskini 12-osaline telesari (2015). Romaan oli 1918–1986 trükitiraažide arvestuses populaarsuselt teine lasteraamat; kokku ilmus teos 276 trükis kogutiraažiga 26,143 miljonit eksemplari.

Alates 1939. aastast oli Fadejev Üleliiduline Kommunistlik (bolševike) Partei (ÜK(b)P KK liige; alates 1952. aastast kandis organ Nõukogude Liidu Kommunistliku Partei Keskkomitee nime.

Fadejev töötas 1939–1944 NSV Liidu Kirjanike Liidu sekretärina ning 1946–1954 liidu peasekretäri ja juhatuse esimehena.

Aleksandr Fadejev lõpetas elu enesetapuga, lastes end maha. Ta on maetud Novodevitšje kalmistule.

## Viited
Rasskazovo

**Rasskazovo** on linn Venemaal Tambovi oblastis. Asub Volga-Doni madalikul Lesnoi Tambovi jõe vasakul kaldal. 

## Välislingid
*http://www.tambov.gov.ru/g31/index.html
2006. aasta Eurovisiooni lauluvõistlus

**Eurovisiooni lauluvõistlus 2006** oli 51. Eurovisiooni lauluvõistlus, mis toimus Kreeka pealinnas Ateenas, Olympic Indoor Hallis 20. mail, poolfinaal toimus 18. mail. Lauluvõistlust korraldas Kreeka riigitelevisioon ERT.
Võitjaks kuulutati Soome ansambel Lordi, kes kogus rekordarv 292 punkti ning tõi Soomele esimese võidu. Lordi on ühtlasi esimene *[[hard rock]]*i bänd, kes on võitnud Eurovisiooni lauluvõistluse.

Lauluvõistluse teema oli "Feel the Rhythm". Lava kujutas iidset Kreeka amfiteatrit. 

Saatejuhid olid Kreeka laulja Sakis Rouvas (kes esindas Kreekat 2004. aastal Eurovisioonil) ning Ameerika saatejuht ja näitleja Maria Menounos. Poolfinaali alguses laulsid saatejuhid Katrina and the Wavesi 1997. aasta võidulaulu "Love Shine A Light". Samuti laulsid vaheaegadel Sakis Rouvas ja Helena Paparizou.

Punktiandmises tehti muudatus: punktid 1–7 tulid kohe punktitabelisse, 8-10 ja 12 ütlesid punktiedastajad ise.  

## Poolfinaal

Poolfinaalis osales 23 riiki, kellest 10 parimat pääses finaali. Poolfinaalis osalesid 2005. aasta Eurovisiooni lauluvõistluse riigid, kes finaalis jäid kohtadele 11-24. (välja arvatud suurriigid - Saksamaa, Hispaania, Prantsusmaa ja Suurbritannia). Lisaks 12 riiki, kes ei kvalifitseerunud 2005. aastal poolfinaalist finaali. Poolfinaalis osales ka debüüti tegev Armeenia. 

## Finaal
Finaalis osalesid 2006. aastal esikümnesse jõudnud riigid ja suurriigid – Saksamaa, Suurbritannia, Hispaania ja Prantsusmaa.

## Punktitabelid
### Poolfinaal

### Finaal

## Kaardid

## Viited
2008. aasta Eurovisiooni lauluvõistlus

**2008. aasta Eurovisiooni lauluvõistlus** oli 53. Eurovisiooni lauluvõistlus, mis toimus Serbia pealinnas Belgradis Beogradska Arenal. Võistluse finaal toimus 24. mail ning poolfinaalid 20. ja 22. mail. Lauluvõistluse korraldas Serbia riigitelevisioon RTS. Aasta varem Helsingis oli võitjaks kuulutatud Serbia lauljar Marija Šerifović lauluga "Molitva". 

53. Eurovisiooni lauluvõistluse võitis Venemaa, keda esindas Dima Bilan lauluga "Believe", mis saavutas 272 punktiga esikoha. Dima Bilan oli ka varem Eurovisiooni lauluvõistlusel osalenud ning saavutanud 2006. aasta Eurovisiooni lauluvõistlusel Soome järel teise koha. 

28. septembril 2007 teatati, et minnakse üle uuele formaadile, kus on kaks poolfinaali. Uue formaadi järgi pääsesid otse finaali ainult eelmisel aastal võitnud riik ja Euroopa Ringhäälingute Liidu (EBU) valitud neli suurriiki. 

2007. aasta detsembris jagas EBU osalevad riigid geograafilise asukoha ja hääletamise ajaloo järgi kuueks, et vältimaks poolfinaalides poliitilist hääletust. 2008. aasta jaanuaris toimus esinemisjärjekorra loosimine. Kõik riigid pidid tegema teleülekande ja hääletuse selles poolfinaalis, kus nad ise osalesid. Teise poolfinaali näitamine oli valikuline ja selles mitteosalevad riigid hääletada ei saanud. Automaatselt finaali pääsenud riigid nägid mõlemat poolfinaali, kuid hääletada said nad vaid ühes neist. See, kummas poolfinaalis nad hääletasid, selgitati välja loosiga.

Poolfinaalidest pääses edasi üheksa paremat, kümnes kvalifitseeruja selgus varužürii otsusega. Finaalis osales 25 riiki.   

Eesti osales I poolfinaalis, kus Kreisiraadio laulis laulu "Leto Svet", mis jäi 8 punktiga eelviimaseks ehk 18. kohale ega pääsenud finaali.

## Poolfinaalid
### Grupid
Poolfinaalides osalevad riigid on jaotatud kuude rühma nende geograafilise asukoha ja 2004.–2007. aastal hääletamise järgi. 28. jaanuaril 2008 loositi riigid poolfinaalidesse. Mõlemasse poolfinaali jaotati võrdne arv riike ühest rühmast. 

### Esimene poolfinaal
Esimene poolfinaal toimus 20. mail 2008. Automaatsetest finalistidest hääletasid esimeses poolfinaalis Hispaania ja Saksamaa.

### Teine poolfinaal
Teine poolfinaal toimus 22. mail 2008. Automaatsetest finalistidest hääletasid teises poolfinaalis Prantsusmaa, Suurbritannia ja Serbia. Žüriide lemmikuna pääses lisaks esimesele üheksale kohale finaali Rootsi. 

## Finaal

## Punktitabelid
### I poolfinaal

### II poolfinaal

### Finaal

## Välislingid
Eesti Päevaleht

**Eesti Päevaleht** (EPL) oli Eestis ilmuv eestikeelne ajaleht. See alustas 1995. aastal ilmumist päevalehena. Ajaleht ilmus paberil viimast korda 27. märtsil 2024. 5. jaanuarist 2026 lõpetas Delfi Meedia Eesti Päevalehe kirjastamise ka veebis.

## Ajalugu

5. juunil 1995 ühinesid Hommikuleht, Päevaleht (endine Noorte Hääl) ja Rahva Hääl uueks väljaandeks, mille nimeks sai Eesti Päevaleht. 29. septembril 1995 liideti Eesti Päevaleht ja Eesti Sõnumid.

Alates 2011. aastast kuulub Eesti Päevaleht täielikult Ekspress Grupi kontserni. Varem kuulus Eesti Päevalehe AS võrdsetes osades Ekspress Grupile ja Jaan Manitski valdusettevõttele Vivarone OÜ.

Märtsis 2011 omandas Vivarone OÜ seni Eesti Päevalehe omandis olnud bürooruumid aadressil Narva maantee 13 ning Ekspress Grupp omandas täielikult Eesti Päevalehe äritegevuse. Eesti Päevalehe AS jätkas seniste kontoriruumide üürimist Vivarone OÜ-lt.

Mais 2011 sõlmisid täielikult Ekspress Grupile kuuluv AS Eesti Ajalehed ja Eesti Päevalehe AS ühinemislepingu, millega Eesti Päevalehe AS ühendati seni Maalehte ja Eesti Ekspressi kirjastanud AS-iga Eesti Ajalehed.

Märtsis 2012 andis AS Ekspress Grupp teada, et moodustab ajalehe Eesti Päevaleht ja internetiportaali Delfi toimetuste baasilt uue päevauudiste toimetuse, mida asub juhtima Delfi senine peatoimetaja Urmo Soonvald.

2024. aasta algul anti teada, et alates sama aasta aprillist loobutakse paberväljaandest, kuid edasi ilmub väljaande digileht, mis kuulub Delfi portaali koosseisu. 5. jaanuarist 2026 lõpetati ka lehe väljaandmine veebis.

## Ajalehe peatoimetajad
* 1994–2000 Kalle Muuli
* 2000–2001 Hanno Tomberg
* 2001–2006 Priit Hõbemägi
* 2006–2011 Lea Larin
* 2011–2012 Vallo Toomet
* alates 2012 Urmo Soonvald

## Eesti Päevalehe raamatusarjad
* "XX sajandi kirjandusklassika" (ilmus 2005–2006)
* "Romaaniklassika" (ilmus 2007–2008)
* "Eesti lugu" (ilmus 2008–2009)
* "Eesti mälu" (ilmus 2010–2011)

Eesti Päevalehe laupäevalehe LP raamatusarjad:
* "Maailma krimiklassika" (ilmus 2013–2014)
* "Aegumatud armastuslood" (ilmus 2016)

## Tiraaž
Eesti Päevalehe tiraaži muutumine:
* 1999. aasta jaanuar – 48 600 eksemplari
* 2004. aasta jaanuar – 35 400 eksemplari
* 2014. aasta jaanuar – 21 700 eksemplari
* 2019. aasta jaanuar – 15 100 eksemplari
* 2023. aasta lõpp – 7985 eksemplari

## Eesti Päevalehe digileht
Eesti Päevaleht tuli digilehega turule 2011. aastal ning uuendas seda ulatuslikult 2015. aasta kevadel.

Mais 2016 jõuti digitellimusega 18 000 lugejani, millega väljaanne oli tellijate arvult Eesti suurim digileht.

Delfi Meedia digitellimuste number ületas 2023. aasta detsembris 100 000 piiri.

5. jaanuarist 2026 suleti Eesti Päevalehe kaubamärk ning digileht ning selle asemel avati arvamus- ja kultuuritoimetused ning vastavad rubriigid Delfi uudisteportaali koosseisus.

## Vaata ka
* Laupäevaleht LP
* Päevaleht (1905)

## Viited

## Kirjandus
* "Päevaleht" ja tema ajastu. Koostajad Aavo Kokk ja Krista Aru. Eesti Päevaleht, Tallinn 2005, 254 lk.
* Ülo Tedre, "Küsimusi äratavast raamatust" (raamatu "Päevaleht" ja tema ajastu" arvustus). Keel ja Kirjandus 2007, nr 1, lk 68–70.

## Välislingid
* Eesti Päevalehe veebiväljaanne
Flokulatsioon

**Flokulatsioon** (ka **helvestamine**, **helvestumine**, **helvestus**) on sadestuvate osakeste koondumine flokulantide ehk helvestusainete toimel nõrgalt seotud struktuuri. 

Väikesed osakesed moodustavad suuremaid osakesi. Sedimentatsioon on üsna kiire, kuid saadakse nõrgalt seotud suure mahuga sade, kus osakeste struktuur on säilinud ja sade on kergesti resuspendeeritav. Lahusti satub ka agregaatide sisse, mistõttu suspensioon muutub väga viskoosseks ja on säilitusanumast raskesi kättesaadav.

Flokulatsiooni kasutatakse näiteks veepuhastuses.

## Flokulatsiooni mõjutavad tegurid
# osakeste suurus, külgetõmbejõud sõltub otseselt osakeste suurusest
# osakeste kuju: asümmeetrilised, eriti pikaks venitatud kujuga on sobivamad kui sfäärilised, mis sadenevad kiiremini.
# kontsentratsioon ehk osakeste arv. Mida suurem on osakeste arv, seda rohkem kolloide tekib ning flokulatsioon on tõenäolisem.

## Vaata ka
*Koagulatsioon
Benazir Bhutto

**Benazir Bhutto** (sindhi: بینظیر ڀھٽو ; urdu:بینظیر بھٹو ; b 21. juuni 1953 Karachi – 27. detsember 2007 Rāwalpindi) oli Pakistani poliitik, peaminister aastatel 1988–1990 ja 1993–1996. Ta oli esimene naispeaminister islamimaades.

Tema isa oli Pakistani president ja peaminister Zulfikar Ali Bhutto, kes 1979 poodi.

Aastast 1983 kuni surmani oli ta oma isa asutatud Pakistani Rahvapartei (PPP) esimees.

Poliitikasse läks ta maapaost 1986. aastal, et kukutada võimult diktaator Muhammad Zia ul-Haq. Pärast Zia surma sai temast Pakistani peaminister. Bhutto välispoliitika oli mõõdukas, ta üritas parandada suhteid Indiaga ning võttis vastu ligi 3 miljonit Afganistani põgenikku.

20 kuud hiljem kõrvaldas president Ghulam Ishaq Khan ta ametist, süüdistades teda korruptsioonis. 1993 valiti ta ametisse tagasi, kuid 1996 tagandas president Farooq Leghari ta uuesti, jällegi süüdistustega korruptsioonis. Bhutto läks 1998 Dubaisse maapakku. 1999 mõistis Pakistani kohus ta 5 aastaks vangi.

18. oktoobril 2007 naasis Bhutto Pakistani pärast kokkulepet presidendi Pervez Musharrafiga, mille kohaselt talle anti amnestia ja kõik korruptsioonisüüdistused tema vastu võeti tagasi.

Enne 8. jaanuaril 2008 toimuma pidanud üldvalimisi oli küsitluste kohaselt valimiste soosik PPP. 27. detsembril 2007 mõrvati Bhutto, kui ta valimisüritusel Rawalpindis oma pooldajatele kõneles, seistes soomusautos püsti. Vastutuse kuriteo eest võttis Al-Qaeda ülem Mustafa Abu al-Yazid, nimetades Bhuttot "Ameerika Ühendriikide kõige kallimaks varaks".

Pärast Benazir Bhutto mõrvamist nimetati 30. detsembril 2007 tema juhitud Pakistani Rahvapartei kaasesimeesteks Benazir Bhutto poeg Bilawal Bhutto Zardari ja lesk Asif Ali Zardari. Valimised lükati rohkem kui kuu aega edasi. Need toimusid 18. veebruaril 2008 ja PPP võitis need, saades 340-kohalises Pakistani Rahvusassamblees 124 kohta. Valimised andsid hävitava löögi valitsevale Pakistani Moslemi Liigale, mille kõik juhid, kaasa arvatud 22 endist ministrit, kaotasid oma koha rahvuskogus. PPP liider Yosaf Raza Gillani moodustas koalitsioonivalitsuse ja sai selle peaministriks.

## Välislingid
* Facts on Pakistan's ex-PM Benazir Bhutto Reuters, 31. detsember 2007
Wolin

**Wolin** (saksa keeles *Wollin*) on linn Poolas Wolini saare lõunatipus. Elanikke 4900.

## Vaata ka
*Jomsborg, Viikingiaegne asula
## Välislingid
*http://www.wolin.pl/
Rock

Mõiste ***rock*** all peetakse tihti silmas **[[rokkmuusika]]t**.

;Sama nime kannab mitu kunstiteost.
* **"[[Kaljukindlus]]"** (inglise **"The Rock"**), 1996. aasta film.
* **"[[Rocks (album)|Rocks]]"**, Aerosmithi album.

;Maailmas on mitu seda nime kandvat paika.
*Rock on küla Cornwalli krahvkonnas Inglismaal.
*Rock on küla Northumberlandi krahvkonnas Inglismaal.
*Rocki maakond on maakond mitmes USA osariigis.
*Rock Island Illinoisi osariigis USA-s.
*The Rock on linn Uus-Lõuna-Walesi osariigis Austraalias.

* Selle nime all on tuntud ka Alcatrazi saar (The Rock).
* Atlandi ookeani põhjaosas paikneb Rockalli saar.

**ROCK** võib tähistada **[[Rho-sõltuv proteiinkinaas|Rho-sõltuvat proteiinkinaasi]]**.

Informaatikas kannavad sellist nime **[[Rock (protsessor)|protsessor Rock]]**, mille töötas välja Sun Microsystems, ja **[[Rocks Cluster Distribution]]**, mis on üks Linuxi distributsioone.

*Rock (eesnimi)
*Rock (perekonnanimi)

## Vaata ka
* Rokk
* *[[Rock'n'roll]]*
Bertoleoni

**Bertoleoni** on itaalia suguvõsa, mille pea (praegu Tonino Bertoleoni) kannab Tavolara kuninga tiitlit.

Perekonnalegendi järgi andis Sardiinia kuningas Carlo Alberto  Giuseppe Celestino Bertoleoni Polile 1836. aastal saart külastades kuningatiitli.